ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กตส ๒/๒๕๔๗เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า[๑] อาศัยอำนาจตามความในมาตรา๓๒ และมาตรา ๓๕ (๗) และ (๘) แห่งพระราชบัญญัติการซื้อขายสินค้าเกษตรล่วงหน้า พ.ศ.๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ๑ ในประกาศนี้การซื้อขายล่วงหน้า หมายความว่าการซื้อขายสินค้าเกษตรล่วงหน้าในตลาดสินค้าเกษตรล่วงหน้าแห่งประเทศไทยบุคคลผู้มีอำนาจจัดการกิจการ[๒] หมายความว่า กรรมการ ผู้จัดการ รองผู้จัดการ ผู้ช่วยผู้จัดการผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่น โดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันประสบการณ์ในการทำงาน[๓] (ยกเลิก)ตัวแทนสนับสนุนการซื้อขายล่วงหน้า หมายความว่าตัวแทนสนับสนุนการซื้อขายล่วงหน้าตามประกาศคณะกรรมการกำกับการซื้อขายสินค้าเกษตรล่วงหน้าที่ กป ๑/๒๕๔๗ เรื่อง การประกอบธุรกิจอื่นที่เกี่ยวกับสินค้าเกษตร ลงวันที่ ๑๔กันยายน ๒๕๔๗ และตามที่มีแก้ไขเพิ่มเติมนายหน้าซื้อขายล่วงหน้า หมายความว่าผู้ได้รับอนุญาตจากเลขาธิการให้จัดหาและรับคำสั่งซื้อหรือคำสั่งขายล่วงหน้าจากลูกค้าเจ้าหน้าที่สนับสนุนการซื้อขายล่วงหน้า หมายความว่าพนักงานของตัวแทนสนับสนุนการซื้อขายล่วงหน้าที่มีหน้าที่ติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าและได้ขึ้นทะเบียนกับสำนักงานตามหลักเกณฑ์ที่สำนักงานกำหนดแล้วทุนจดทะเบียน หมายความว่าทุนจดทะเบียนของบริษัทจำกัดหรือบริษัทมหาชนจำกัดและให้หมายความรวมถึงทุนซึ่งมีลักษณะทำนองเดียวกันของนิติบุคคลอื่นทุนที่ออกและชำระแล้ว หมายความว่าทุนที่ออกและชำระแล้วของบริษัทจำกัดหรือบริษัทมหาชนจำกัดและให้หมายความรวมถึงทุนที่ออกและชำระแล้วซึ่งมีลักษณะทำนองเดียวกันของนิติบุคคลอื่นส่วนของผู้ถือหุ้น[๔] (ยกเลิก)ข้อตกลง หมายความว่า ข้อตกลงระหว่างนายหน้าซื้อขายล่วงหน้ากับตัวแทนสนับสนุนการซื้อขายล่วงหน้ากฎระเบียบที่เกี่ยวข้อง หมายความว่า ระเบียบข้อบังคับ ประกาศ คำสั่ง ข้อกำหนด มติและหนังสือเวียนที่ออกโดยคณะกรรมการกำกับการซื้อขายสินค้าเกษตรล่วงหน้าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการตลาดสินค้าเกษตรล่วงหน้าหรือตลาดสินค้าเกษตรล่วงหน้าแห่งประเทศไทยสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ[๕] หมายความว่า พระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐หมวด ๑การดำรงคุณสมบัติและการควบคุมการปฏิบัติงาน ข้อ๒ตัวแทนสนับสนุนการซื้อขายล่วงหน้าต้องดำรงคุณสมบัติดังต่อไปนี้ตลอดระยะเวลาของการประกอบธุรกิจเป็นตัวแทนสนับสนุนการซื้อขายล่วงหน้า(๑)มีวัตถุประสงค์เพื่อประกอบธุรกิจการซื้อขายล่วงหน้าตามพระราชบัญญัติ(๒)[๖]มีทุนจดทะเบียนไม่ต่ำกว่าสี่ล้านบาทยกเว้นตัวแทนสนับสนุนการซื้อขายล่วงหน้าที่เป็นสหกรณ์ที่จัดตั้งขึ้นตามกฎหมายว่าด้วยสหกรณ์ให้มีทุนไม่ต่ำกว่าสองล้านบาท(๓)มีทุนที่ออกและชำระแล้วเฉพาะหุ้นสามัญและส่วนเกินหรือส่วนต่ำกว่ามูลค่าหุ้นสามัญไม่ต่ำกว่าหนึ่งล้านบาท(๔)[๗](ยกเลิก)(๕)มีสัดส่วนการถือหุ้นโดยผู้ถือหุ้นสัญชาติไทยเป็นมูลค่าเกินกว่าร้อยละยี่สิบห้าของทุนที่ออกและชำระแล้ว(๖)[๘]มีบุคคลผู้มีอำนาจจัดการกิจการที่ไม่มีลักษณะต้องห้ามตามที่กำหนดไว้ในประกาศคณะกรรมการกำกับการซื้อขายสินค้าเกษตรล่วงหน้าที่ กธ ๑/๒๕๕๓ เรื่องลักษณะต้องห้ามของผู้ที่จะขอรับใบอนุญาตประกอบธุรกิจการซื้อขายล่วงหน้าและลักษณะต้องห้ามของบุคคลผู้มีอำนาจจัดการกิจการของผู้ที่จะขอรับใบอนุญาตประกอบธุรกิจการซื้อขายล่วงหน้าและผู้ประกอบธุรกิจการซื้อขายล่วงหน้าลงวันที่ ๔ มีนาคม พ.ศ. ๒๕๕๓ และตามที่จะมีแก้ไขเพิ่มเติม(๗)มีระบบการควบคุมภายใน ระบบการตรวจสอบการปฏิบัติงาน และระบบป้องกันความขัดแย้งทางผลประโยชน์โดยกำหนดระเบียบวิธีปฏิบัติไว้เป็นลายลักษณ์อักษร ซึ่งอย่างน้อยต้องมีสาระสำคัญดังนี้(ก)กำหนดมาตรการป้องกันการล่วงรู้ข้อมูลภายในระหว่างหน่วยงานและบุคลากร (Chinese wall)(ข)กำหนดขอบเขตอำนาจหน้าที่และความรับผิดชอบของผู้บริหารหน่วยงานและบุคลากรอย่างชัดเจนและเป็นที่ยอมรับได้โดยเฉพาะต้องให้ความสำคัญกับเรื่อง ดังนี้๑)การแยกหน่วยงานและบุคลากรที่มีลักษณะงานที่อาจก่อให้เกิดความขัดแย้งทางผลประโยชน์ออกจากกันโดยอย่างน้อยต้องแยกหน่วยงานและบุคลากรที่มีหน้าที่ติดต่อชักชวนหรือให้คำแนะนำเกี่ยวกับการซื้อขายล่วงหน้าแก่ลูกค้าออกจากหน่วยงานและบุคลากรที่ตัดสินใจซื้อขายล่วงหน้าเพื่อตัวแทนสนับสนุนการซื้อขายล่วงหน้าในกรณีที่ตัวแทนสนับสนุนการซื้อขายล่วงหน้าจัดให้มีหน่วยงานกำกับดูแลการปฏิบัติงาน(Compliance Unit) และ/หรือหน่วยงานควบคุมภายใน (Internal Audit) ตัวแทนสนับสนุนการซื้อขายล่วงหน้าต้องดำเนินการให้หน่วยงานดังกล่าวมีความเป็นอิสระในการปฏิบัติงานและมีความเป็นอิสระจากหน่วยงานอื่น๒)การไม่มอบหมายให้บุคลากรคนหนึ่งคนใดรับผิดชอบการปฏิบัติงานตลอดกระบวนการในลักษณะที่อาจเป็นช่องทางให้เกิดการทุจริตได้๓)การควบคุมดูแลการซื้อขายล่วงหน้าของบุคลากร คู่สมรส และบุตรที่ยังไม่บรรลุนิติภาวะ(๘)มีบุคลากรที่สำเร็จการอบรมเกี่ยวกับการซื้อขายล่วงหน้าจากสถาบันที่สำนักงานให้การยอมรับอย่างน้อยหนึ่งคนข้อ๓ห้ามมิให้ตัวแทนสนับสนุนการซื้อขายล่วงหน้าที่เป็นบริษัทจำกัดหรือบริษัทมหาชนจำกัดที่จัดตั้งขึ้นใหม่ตามกฎหมายไทยประกอบธุรกิจอื่นนอกเหนือจากการประกอบธุรกิจการซื้อขายล่วงหน้าประเภทตัวแทนสนับสนุนการซื้อขายล่วงหน้าเว้นแต่จะได้รับอนุญาตจากเลขาธิการข้อ๔ตัวแทนสนับสนุนการซื้อขายล่วงหน้าต้องทำข้อตกลงเป็นหนังสือกับนายหน้าซื้อขายล่วงหน้าอย่างน้อยหนึ่งรายเพื่อทำการจัดหาคำสั่งซื้อหรือคำสั่งขายล่วงหน้าจากลูกค้าให้กับนายหน้าซื้อขายล่วงหน้ารายนั้นๆ โดยมีสาระสำคัญของข้อตกลงตามที่สำนักงานประกาศกำหนดข้อ๔/๑[๙]ในกรณีที่นายหน้าซื้อขายล่วงหน้าตกลงให้ตัวแทนสนับสนุนการซื้อขายล่วงหน้ารับเงินที่ลูกค้ามีหน้าที่ต้องชำระหรือส่งแก่นายหน้าซื้อขายล่วงหน้าเพื่อใช้ในการซื้อขายล่วงหน้าของลูกค้าเช่น ค่าธรรมเนียม ค่าตอบแทนในการเป็นนายหน้าซื้อขายล่วงหน้าหรือเงินประกันหรือส่งเงินที่นายหน้าซื้อขายล่วงหน้ามีหน้าที่ต้องชำระหรือส่งแก่ลูกค้าให้ตัวแทนสนับสนุนการซื้อขายล่วงหน้ามีสิทธิเรียกเก็บหรือรับเงินที่ลูกค้ามีหน้าที่ต้องชำระหรือส่งแก่นายหน้าซื้อขายล่วงหน้าจากลูกค้าเพื่อส่งมอบให้แก่นายหน้าซื้อขายล่วงหน้าหรือส่งเงินที่นายหน้าซื้อขายล่วงหน้ามีหน้าที่ต้องชำระหรือส่งแก่ลูกค้าให้แก่ลูกค้าได้เงินที่รับจากลูกค้าหรือส่งแก่ลูกค้าตามวรรคหนึ่งต้องอยู่ในรูปของเช็คขีดคร่อมหรือแคชเชียร์เช็คธนาคารโดยระบุชื่อบัญชีนายหน้าซื้อขายล่วงหน้าเพื่อประโยชน์ของลูกค้าหรือลูกค้าเป็นผู้รับเงินเท่านั้น โดยจะรับหรือส่งเป็นเงินสดไม่ได้ข้อ๔/๒[๑๐]เมื่อตัวแทนสนับสนุนการซื้อขายล่วงหน้าได้รับเงินเพื่อใช้ในการซื้อขายล่วงหน้าจากลูกค้าแล้วให้ตัวแทนสนับสนุนการซื้อขายล่วงหน้าจัดการให้นายหน้าซื้อขายล่วงหน้าที่ตนมีข้อตกลงได้รับมอบเงินนั้นตามระยะเวลาที่คณะกรรมการตลาดกำหนดตามระเบียบข้อบังคับ ประกาศหรือคำสั่งที่เกี่ยวข้องกับการวางเงินประกันระหว่างสมาชิกสำนักหักบัญชีกับผู้ใช้บริการข้อ๕ตัวแทนสนับสนุนการซื้อขายล่วงหน้าจะจัดหาคำสั่งซื้อหรือคำสั่งขายล่วงหน้าจากลูกค้าได้ต่อเมื่อนายหน้าซื้อขายล่วงหน้าที่ทำข้อตกลงแจ้งชื่อตัวแทนสนับสนุนการซื้อขายล่วงหน้านั้นต่อเลขาธิการตามหลักเกณฑ์ วิธีการและเงื่อนไขที่เลขาธิการกำหนดข้อ๖[๑๑]ตัวแทนสนับสนุนการซื้อขายล่วงหน้าต้องแจ้งเรื่องการยกเลิกข้อตกลงให้สำนักงานทราบล่วงหน้าอย่างน้อยเจ็ดวันก่อนวันยกเลิกข้อตกลงเว้นแต่กรณีมีเหตุจำเป็นและสมควรโดยได้รับความเห็นชอบจากเลขาธิการข้อ๖/๑[๑๒]ตัวแทนสนับสนุนการซื้อขายล่วงหน้าต้องแจ้งการเริ่มและการหยุดปฏิบัติหน้าที่เป็นเจ้าหน้าที่สนับสนุนการซื้อขายล่วงหน้าของเจ้าหน้าที่สนับสนุนการซื้อขายล่วงหน้าซึ่งปฏิบัติงานให้ตนต่อสำนักงานตามแบบและ/หรือวิธีการอื่นตามที่สำนักงานกำหนดภายในเจ็ดวันนับตั้งแต่วันถัดจากวันที่เริ่มหรือหยุดปฏิบัติหน้าที่เป็นเจ้าหน้าที่สนับสนุนการซื้อขายล่วงหน้าข้อ๗ ในกรณีที่มีข้อร้องเรียนจากลูกค้าให้ตัวแทนสนับสนุนการซื้อขายล่วงหน้าดำเนินการแก้ไขปัญหาข้อร้องเรียนอย่างเต็มความสามารถหลังจากนั้นให้สรุปผลการดำเนินการและรายงานให้นายหน้าซื้อขายล่วงหน้าพร้อมสำเนาให้สำนักงานทราบภายในสิบห้าวันนับตั้งแต่วันถัดจากวันสิ้นเดือนของทุกเดือนข้อ๘[๑๓] ตัวแทนสนับสนุนการซื้อขายล่วงหน้าต้องจัดเก็บเอกสารและหลักฐานต่างๆ ที่เกี่ยวกับการประกอบธุรกิจการซื้อขายล่วงหน้าประเภทตัวแทนสนับสนุนการซื้อขายล่วงหน้าหรือเกี่ยวกับการซื้อขายล่วงหน้าให้ครบถ้วนอย่างน้อยเป็นระยะเวลาห้าปีนับตั้งแต่วันถัดจากวันที่มีเอกสารและหลักฐานนั้นหรือวันที่มีการซื้อขายล่วงหน้าแล้วแต่กรณีโดยในสองปีแรกของระยะเวลาดังกล่าวตัวแทนสนับสนุนการซื้อขายล่วงหน้าต้องจัดเก็บเอกสารและหลักฐานดังกล่าวไว้ณ ที่ทำการของตัวแทนสนับสนุนการซื้อขายล่วงหน้าที่พร้อมให้พนักงานเจ้าหน้าที่ตรวจสอบได้ตลอดเวลาเว้นแต่สำนักงานจะกำหนดเป็นอย่างอื่น ทั้งนี้หากมีข้อร้องเรียนเกี่ยวกับการปฏิบัติหน้าที่ของตัวแทนสนับสนุนการซื้อขายล่วงหน้าและการดำเนินการกับข้อร้องเรียนยังไม่แล้วเสร็จภายในระยะเวลาดังกล่าวให้ตัวแทนสนับสนุนการซื้อขายล่วงหน้าจัดเก็บบันทึกเอกสารและหลักฐานเกี่ยวกับการดำเนินการดังกล่าวไว้ต่อไปจนกว่าการดำเนินการกับข้อร้องเรียนจะแล้วเสร็จการจัดเก็บเอกสารและหลักฐานดังกล่าวให้รวมถึงข้อมูลซึ่งได้กระทำทางโทรศัพท์หรือทางระบบอื่นใดที่สามารถใช้เป็นหลักฐานได้ด้วยข้อ๙ให้ตัวแทนสนับสนุนการซื้อขายล่วงหน้าเรียกเก็บหรือรับค่าธรรมเนียมหรือค่าตอบแทนจากลูกค้าได้เท่าที่นายหน้าซื้อขายล่วงหน้ามีสิทธิเรียกเก็บหรือรับจากลูกค้าตามที่กฎระเบียบที่เกี่ยวข้องกำหนดหมวด ๒การแสดงตนเป็นตัวแทนสนับสนุนการซื้อขายล่วงหน้า ข้อ๑๐ตัวแทนสนับสนุนการซื้อขายล่วงหน้าต้องแจ้งให้ลูกค้ารายใหม่ทราบถึงความเสี่ยงค่าใช้จ่ายและความเสียหายที่อาจเกิดขึ้นจากการซื้อขายล่วงหน้ากลไกการซื้อขาย กฎระเบียบต่าง ๆ ที่เกี่ยวข้อง สิทธิและหน้าที่ของลูกค้าอย่างถูกต้องและครบถ้วนโดยลูกค้าต้องลงลายมือชื่อเพื่อรับทราบและเข้าใจด้วยข้อ๑๑ตัวแทนสนับสนุนการซื้อขายล่วงหน้าต้องไม่ให้ข้อมูลอันเป็นเท็จเกี่ยวกับสิทธิหน้าที่และภาระผูกพันของตัวแทนสนับสนุนการซื้อขายล่วงหน้าแก่ลูกค้าหรือบุคคลทั่วไปหรือแสดงตนเป็นตัวแทนสนับสนุนการซื้อขายล่วงหน้าที่ได้รับการค้ำประกันหรือการรับรองจากคณะกรรมการก.ส.ล. หรือสำนักงานเว้นแต่เป็นการแสดงข้อเท็จจริงเกี่ยวกับการได้รับอนุญาตให้ประกอบธุรกิจการซื้อขายล่วงหน้าประเภทตัวแทนสนับสนุนการซื้อขายล่วงหน้าข้อ๑๒ตัวแทนสนับสนุนการซื้อขายล่วงหน้าต้องไม่ดำเนินการอย่างใดอย่างหนึ่งหรือหลายอย่างดังต่อไปนี้(๑)รับรองผลตอบแทนจากการซื้อขายล่วงหน้าแก่ลูกค้า(๒)รับประกันความเสียหายหรือผลขาดทุนที่เกิดจากการซื้อขายล่วงหน้า(๓)รับรองว่าจะไม่เรียกเก็บเงินประกันขั้นต่ำหรือเรียกเงินประกันเพิ่มเติม(๔)กล่าวอ้าง รับรองหรือสัญญาใด ๆ อันมีลักษณะคล้ายคลึงกันกับ (๑) (๒) และ (๓)ข้อ๑๓ตัวแทนสนับสนุนการซื้อขายล่วงหน้าต้องไม่ทำสัญญาใด ๆเพื่อยกเลิกหรือจำกัดความรับผิดของตนเองที่มีหน้าที่ต้องปฏิบัติต่อลูกค้าตามที่พระราชบัญญัติและกฎระเบียบที่เกี่ยวข้องกำหนดข้อ๑๔ในกรณีที่ตัวแทนสนับสนุนการซื้อขายล่วงหน้าถูกพักใช้หรือถูกเพิกถอนใบอนุญาตประกอบธุรกิจการซื้อขายล่วงหน้าประเภทตัวแทนสนับสนุนการซื้อขายล่วงหน้าห้ามแสดงตนเป็นตัวแทนสนับสนุนการซื้อขายล่วงหน้าต่อลูกค้าหรือบุคคลทั่วไปทั้งนี้ตัวแทนสนับสนุนการซื้อขายล่วงหน้าต้องแจ้งเหตุตามวรรคหนึ่งให้ลูกค้าทราบโดยไม่ชักช้าโดยให้ลูกค้าติดต่อโดยตรงกับนายหน้าซื้อขายล่วงหน้าซึ่งผูกพันกันตามข้อตกลงหมวด ๓การจัดหาคำสั่งซื้อหรือคำสั่งขายล่วงหน้า ข้อ๑๕ตัวแทนสนับสนุนการซื้อขายล่วงหน้าจะต้องจัดหาคำสั่งซื้อหรือคำสั่งขายล่วงหน้าให้แก่นายหน้าซื้อขายล่วงหน้าซึ่งผูกพันกันตามข้อตกลงเท่านั้นข้อ๑๖ในการจัดหาคำสั่งซื้อหรือคำสั่งขายล่วงหน้าของตัวแทนสนับสนุนการซื้อขายล่วงหน้าให้ตัวแทนสนับสนุนการซื้อขายล่วงหน้าจัดให้มีเจ้าหน้าที่สนับสนุนการซื้อขายล่วงหน้าตามหลักเกณฑ์วิธีการและเงื่อนไขที่สำนักงานกำหนด และต้องตรวจสอบดูแลการปฏิบัติงานของเจ้าหน้าที่สนับสนุนการซื้อขายล่วงหน้านั้นด้วยข้อ๑๗ตัวแทนสนับสนุนการซื้อขายล่วงหน้าต้องดำเนินการตามสมควรเพื่อแสดงข้อมูลและหลักฐานเป็นลายลักษณ์อักษรตามความเป็นจริงโดยอย่างน้อยให้ลูกค้าทราบถึงบทบาท หน้าที่และธุรกิจของตัวแทนสนับสนุนการซื้อขายล่วงหน้าสถานที่และหมายเลขโทรศัพท์ที่สามารถติดต่อได้รวมถึงนายหน้าซื้อขายล่วงหน้าซึ่งผูกพันกันตามข้อตกลงและองค์กรกำกับดูแลธุรกิจของตัวแทนสนับสนุนการซื้อขายล่วงหน้าข้อ๑๘การขอเปิดบัญชีซื้อขายล่วงหน้าและการทำสัญญาระหว่างนายหน้าซื้อขายล่วงหน้ากับลูกค้าตัวแทนสนับสนุนการซื้อขายล่วงหน้าจะต้องมั่นใจว่า(๑)ได้รับข้อมูลหรือเอกสารหรือหลักฐานเพียงพอที่แสดงอย่างชัดเจนถึงความประสงค์ของลูกค้าในการซื้อขายล่วงหน้าเพื่อการประกันความเสี่ยง และ/หรือเพื่อการเก็งกำไร ความรู้ ความเข้าใจและประสบการณ์ในธุรกิจการซื้อขายล่วงหน้า การประกอบอาชีพของลูกค้า ฐานะทางการเงินข้อจำกัดในการซื้อขายของลูกค้าและความสามารถในการวางเงินประกันและชำระหนี้ของลูกค้า(๒)ลูกค้าเป็นบุคคลเดียวกับที่ปรากฏตามเอกสารและหลักฐานที่ใช้ประกอบการขอเปิดบัญชีซื้อขายล่วงหน้าข้างต้นข้อ๑๘/๑[๑๔] ในกรณีที่มีเหตุอันควรเชื่อได้ว่าคำสั่งซื้อหรือคำสั่งขายล่วงหน้าของลูกค้ามีลักษณะผิดปกติหรืออาจเข้าข่ายการซื้อขายที่ไม่เหมาะสมหรือผิดกฎหมายให้ตัวแทนสนับสนุนการซื้อขายล่วงหน้าตรวจสอบคำสั่งซื้อหรือคำสั่งขายล่วงหน้าก่อนและหากพบสิ่งผิดปกติกับคำสั่งดังกล่าว ห้ามมิให้ตัวแทนสนับสนุนการซื้อขายล่วงหน้าส่งคำสั่งดังกล่าวไปยังนายหน้าซื้อขายล่วงหน้าที่ทำข้อตกลงกันข้อ๑๙ตัวแทนสนับสนุนการซื้อขายล่วงหน้าต้องตรวจสอบว่าบุคคลที่ส่งคำสั่งซื้อหรือคำสั่งขายล่วงหน้าเป็นเจ้าของบัญชีซื้อขายล่วงหน้าที่แท้จริงหรือเป็นบุคคลที่ได้รับมอบอำนาจจากเจ้าของบัญชีซื้อขายล่วงหน้าที่แท้จริงเท่านั้นข้อ๒๐ตัวแทนสนับสนุนการซื้อขายล่วงหน้าต้องดำเนินการส่งคำสั่งซื้อหรือคำสั่งขายล่วงหน้าของลูกค้าให้กับนายหน้าซื้อขายล่วงหน้าซึ่งผูกพันกันตามข้อตกลงโดยให้เป็นไปตามหลักเกณฑ์วิธีการและเงื่อนไขที่สำนักงานกำหนดทั้งนี้ตัวแทนสนับสนุนการซื้อขายล่วงหน้าต้องคำนึงถึงประโยชน์ของลูกค้าก่อนประโยชน์ของตัวแทนสนับสนุนการซื้อขายล่วงหน้าโดยต้องส่งคำสั่งซื้อหรือคำสั่งขายล่วงหน้าเพื่อลูกค้าก่อนตนเองข้อ๒๑การส่งคำสั่งซื้อหรือคำสั่งขายล่วงหน้าไปยังนายหน้าซื้อขายล่วงหน้าซึ่งผูกพันกันตามข้อตกลงต้องเป็นไปตามคำสั่งของลูกค้าที่เป็นเจ้าของบัญชีซื้อขายล่วงหน้าที่แท้จริงหรือบุคคลที่ได้รับมอบอำนาจจากเจ้าของบัญชีซื้อขายล่วงหน้าที่แท้จริงและต้องไม่ใช้บัญชีซื้อขายล่วงหน้าของลูกค้ารายหนึ่งส่งคำสั่งซื้อหรือคำสั่งขายล่วงหน้าเพื่อลูกค้ารายอื่นที่ไม่ใช่เจ้าของบัญชีซื้อขายล่วงหน้าที่แท้จริงข้อ๒๒ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศ ณ วันที่ ๑๔กันยายน พ.ศ. ๒๕๔๗วัฒนา เมืองสุขรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กตส ๒/๒๕๔๘ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๒)[๑๕]ประกาศคณะกรรมการกำกับการซื้อขายสินค้าเกษตรล่วงหน้าที่ กตส ๒/๒๕๕๑ เรื่อง หลักเกณฑ์ วิธีการและเงื่อนไขในการเป็นตัวแทนสนับสนุนการซื้อขายล่วงหน้า(ฉบับที่ ๓)[๑๖]ข้อ ๔การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กตส ๒/๒๕๔๗ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวประกาศคณะกรรมการกำกับการซื้อขายสินค้าเกษตรล่วงหน้าที่ กตส ๕/๒๕๕๑ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๔)[๑๗]ข้อ ๙การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กตส ๒/๒๕๔๗ ไม่กระทบกระเทือนถึงความสมบูรณ์ของการใดๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวประกาศคณะกรรมการกำกับการซื้อขายสินค้าเกษตรล่วงหน้าที่ กตส ๒/๒๕๕๓ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๕)[๑๘]ข้อ๓ การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้าที่ กตส ๒/๒๕๔๗ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวอุษมล/ผู้จัดทำ๑ ตุลาคม ๒๕๕๖ณัฐพร/ผู้ตรวจ๒ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๑๙๙/๒ มิถุนายน ๒๕๕๒[๒] ข้อ ๑ นิยามคำว่า บุคคลผู้มีอำนาจจัดการกิจการ แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้าที่ กตส ๕/๒๕๕๑ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๔)[๓] ข้อ ๑ นิยามคำว่า ประสบการณ์ในการทำงาน ยกเลิกโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส๕/๒๕๕๑ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๔)[๔] ข้อ ๑ นิยามคำว่า ส่วนของผู้ถือหุ้น ยกเลิกโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส๕/๒๕๕๑ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๔)[๕] ข้อ ๑ นิยามคำว่า พระราชบัญญัติ แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้าที่ กตส ๕/๒๕๕๑ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๔)[๖] ข้อ ๒ (๒)แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส๕/๒๕๕๑ เรื่อง หลักเกณฑ์ วิธีการและเงื่อนไขในการเป็นตัวแทนสนับสนุนการซื้อขายล่วงหน้า(ฉบับที่ ๔)[๗] ข้อ ๒ (๔)ยกเลิกโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๕/๒๕๕๑เรื่อง หลักเกณฑ์ วิธีการและเงื่อนไขในการเป็นตัวแทนสนับสนุนการซื้อขายล่วงหน้า(ฉบับที่ ๔)[๘] ข้อ ๒ (๖)แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส๒/๒๕๕๓ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๕)[๙] ข้อ ๔/๑เพิ่มโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๘เรื่อง หลักเกณฑ์ วิธีการและเงื่อนไขในการเป็นตัวแทนสนับสนุนการซื้อขายล่วงหน้า(ฉบับที่ ๒)[๑๐] ข้อ ๔/๒เพิ่มโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๘เรื่อง หลักเกณฑ์ วิธีการและเงื่อนไขในการเป็นตัวแทนสนับสนุนการซื้อขายล่วงหน้า(ฉบับที่ ๒)[๑๑] ข้อ ๖แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส๒/๒๕๔๘ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๒)[๑๒] ข้อ ๖/๑เพิ่มโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๘เรื่อง หลักเกณฑ์ วิธีการและเงื่อนไขในการเป็นตัวแทนสนับสนุนการซื้อขายล่วงหน้า(ฉบับที่ ๒)[๑๓] ข้อ ๘แก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส๕/๒๕๕๑ เรื่อง หลักเกณฑ์วิธีการและเงื่อนไขในการเป็นตัวแทนสนับสนุนการซื้อขายล่วงหน้า (ฉบับที่ ๔)[๑๔] ข้อ ๑๘/๑เพิ่มโดยประกาศคณะกรรมการกำกับการซื้อขายสินค้าเกษตรล่วงหน้า ที่ กตส ๒/๒๕๔๘เรื่อง หลักเกณฑ์ วิธีการและเงื่อนไขในการเป็นตัวแทนสนับสนุนการซื้อขายล่วงหน้า(ฉบับที่ ๒)[๑๕] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๒๐๘/๒ มิถุนายน ๒๕๕๒[๑๖] ราชกิจจานุเบกษา เล่ม๑๒๖/ตอนพิเศษ ๗๘ ง/หน้า ๒๑๕/๒ มิถุนายน ๒๕๕๒[๑๗] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๒๑๙/๒ มิถุนายน ๒๕๕๒[๑๘] ราชกิจจานุเบกษาเล่ม ๑๒๗/ตอนพิเศษ ๖๖ ง/หน้า ๓๔/๒๖ พฤษภาคม ๒๕๕๓